als_Latn dik_Latn ron_Latn
James Harden i pandalshëm.
33 pikë shënoi shtatlarti i koshit amerikan në një mbrëmje perfekte për Hosuton Rockets që kaloi pa vështirësi 117-111 Mikwaukee Bucks. Harden e nisi sfidën me një ritëm të çmendur pasi realizoi plot 14 pikë që në periodën e parë për t’i dhënë kryesimin skuadrës teksane 36-23, ndërsa Trevor Ariza shënoi një 3 pikësh në fundin e pjesës së parë për ta zgjeruar avantazhin në 21 pikë.
Në krahun tjetër, Giannis Antetokounmpo regjistroi 27 pikë në total por pavarësisht mbremjes së tij pozitive, vendasit nuk arritën të rikuperonin terren as në periodën e tretë që e mbyllën 81-74, transmeton “ss”.
Gjithsesi, gjatë 10 minutëshit të fundit, Bucks u rikthyen në lojë me meksikanin Gutierrez që shënoi disa pikë rresht duke regjistruar rezultatin e pjesshëm 18-4 dhe duke e ngushtuar diferencën 107-104 por me topin në duar Houston nuk e humbi busullën sepse pas një kombinimi perfekt Harden-Smith-Arizia, ky i fundit shënoi një 3 pikësh me aromë fitoreje.
Ky ishte koshi që vulosi fatin e takimit pas të cilit Houston u ngjit në vendin e tretë të konferencës së perëndimit me 35 fitore dhe 15 humbje, ndërsa Miwaukee mbetet në vendin e 6 të lindjes.
Në takimet e tjera, Brooklyn fitoi derbin me New York 92-88, Cleveland ra në Indiana 99-103, Orlando kaloi Los Angeles Lakers 103-97, Toronto shkatërroi Clipers-at, 123-107, Atlanta rigjeti fitoren ndaj Golden State 124-116, Boston u imponua në Filadelphia 107-96, ndërsa San Antonio mposhti MIami Heats 98-85.
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
eng_Latn als_Latn als_Latn als_Latn als_Latn als_Latn als_Latn als_Latn